Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 271/15/5511	Žilina, 10.7.2015
EEČ : 2-43-3505-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 200,00 € 
b.	Suma odovzdaná štátu na peňažnú pomoc obetiam trestnej činnosti: 200,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-58/DI-ZA-2015.
Dňa 25.02.2015 o 17.45 h viedla osobné motorové vozidlo zn. Škoda Superb, evidenčné číslo XXXXX v pravom jazdnom pruhu po ceste 1/18 Kragujevská v meste Žilina smerom od Bratislavy do Martina, pričom ako sa nachádzala v km. 454.300, tak nedala prednosť chodkyni XXXXX, nar. XXXXX, ktorá prechádzala cez riadne vyznačený priechod pre chodcov z ľavej strany na pravú v smere jazdy vodičky, v dôsledku čoho došlo k nárazu pravej prednej časti vozidla do tela chodkyne, ktorej z nedbanlivosti spôsobila pomliaždenie pravého bedrového kĺbu, pomliaždenie kolena vpravo, pomliaždenie predkolenia vpravo, pomliaždenie pravého chodidla, pomliaždenie malíčka pravej ruky, ktoré zranenia si vyžiadali dobu liečby v trvaní 14 dní,
	pričom vodička XXXXX svojim konaním porušila ustanovenie § 4 ods. 1 písm. f) zákona č. 8/2009 Z. z. o cestnej premávke

Odôvodnenie: 
      Poverený príslušník PZ,  ODI Žilina  uznesením pod sp. zn. ORP-58/DI-ZA-2015 dňa 29.03.2015  začal podľa § 199 odsek 1 Trestného poriadku  trestné stíhanie a súčasne podľa § 206 odsek 1 Trestného poriadku  vzniesol obvinenie XXXXX  pre prečin ublíženia na zdraví podľa § 158  Trestného zákona na tom skutkovom základe, ako je uvedené v predmetnom uznesení. 

      V prípravnom konaní sa obvinená ku spáchaniu trestného činu, ktorý sa jej kladie za vinu, priznala. Škoda poškodenej bola uhradená pri zmierovacom konaní nahlásením poistnej udalosti v zákonnej poisťovni vozidla obvinenej.

      Skutočnosť uzavretia zmieru medzi obvinenou a poškodenou je zrejmá z dohody uzatvorenej dňa 30. 06. 2015 na Okresnom súde v Žiline.

       Pred samotným rozhodnutím o schválení zmieru bola obvinená vypočutá v rámci mediácie, pričom pri výsluchu uviedla, že spáchala skutok, pre ktorý je stíhaná. Obsahu obvinenia porozumela a je si vedomá dôsledkov schválenia zmieru. So schválením zmieru súhlasí a tento uzatvorila s poškodenou dobrovoľne.

      Výšku peňažnej sumy určenej na verejnoprospešné účely bola stanovená na  200,--€, pričom  celá  suma patrí štátu na peňažnú pomoc poškodeným trestnými činmi. Táto suma bola dňa 01.07.2015 poukázaná na účet Krajskej prokuratúry v Žiline č. XXXXX vedený v štátnej pokladnici.

      Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Trestného poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. Obvinená doposiaľ nebola súdom odsúdená  a ani nebola postihnutá za priestupky, v evidenčnej karte vodiča má jeden záznam a to z roku 2015, kedy jej bola uložená bloková pokuta 20,--€, nakoľko nemala pri sebe doklady, potrebné k vedeniu motorového vozidla.

Poučenie: 
Proti tomuto uzneseniu sťažnosť  n i e  j e  prípustná.

Mgr. Marek Sinčák
prokurátor